Exqrch/javanese-Komodo-pixelgpt huggingface dataset:
Malaysia Kulon Malaysia Kulon utawa Malaysia Ujung yaiku sesebutan tumrap wewengkon Malaysia kang dumunung ing daratan bawana Eurasia
Wewengkone yaiku sekabehing pérangan Malaysia kang tapel wates karo Selat Melaka ing sisih kidul lan tapel wates langsung karo Thailand ing sisih lor
Kabeh praja Malaysia, kejaba Sabah lan Sarawak kang kalebu sajeroning Malaysia Wétan, dumunung ing wewengkon iki.
Sega ulam Sega ulam yaiku sega campur khas Betawi kang digawé saka sega putih dicampur srundhèng lan bumbu rempah manéka warna
Masakan iki wiwitané didol déning wong-wong peranakan Indonésia-Tionghoa
Ing jaman biyèn, bakul nasi ulam dodolan nganggo grobag saka Tangerang tekan Glodok
Sejatiné, nasi ulam iku meh padha karo nasi uduk
Kekaroné minangka sega gurih
Bedhané yaiku nasi uduk dimasak nganggo santen, déné nasi ulam dicampur karo srundhèng
Nasi ulam padatan disuguhaké mawa rong cara yaiku garing lan nyemek
Nasi ulam nyemek iku nganggo duduh semur
Lawuh kang kudu ana ing nasi ulam teles yaiku mihun gorèng, irisan endhog dadar, srundhèng, remekan kacang brol, diwènehi duduh semur tahu lan kenthang
Saliyanè iku, nasi ulam nyemek diwènèhi kemangi lan krupuk
Nasi ulam liyané yaiku nasi ulam garing
Bedha saka nasi ulam nyemek, nasi ulam garing ora nganggo duduh semur.
Bubuk jagung Bubuk utawa "kutu jagung, maize weevil" "(Sitophilus zeamais)" sijining jinis kumbang saka famili Curculionidae.Kéwan iki tinemu ing umume daerah tropis lan dadi ama timrape simpenan wiji jagung kang wis garing, saliyané uga ngrusak gandum, beras
Uga ngrusak singgahan gaplek lan pocoran kang kagawe saka jendal/tela kaspa.
Kumbang Kumbang sijining kelompok jinis saka gegremet, kang ing babagan elmiyah karan ordho "Coleoptera" kang tegesé nduwèni "suwiwi lelapisan"
Cacahé jinis kumbang kira-kira 40% saka kabèh jinis gegremet
Kumbang bisa tinemu ing saindenging donya, kajaba ing laladan kutub lan sagara
Saka cacah jinisé kang akèh, kumbang uga nduwèni manéka warna tingkah, wujud, ukuran, panganan lan papan urip
Ana kang mangani tetuwuhan, jamur, kéwan liya, kéwan lan tuwuhan kang wis mati, lsp
Pira-pira jinis kumbang uga dadi ama kanggo tuwuhan wong tani
Conto sepèsiyès kumbang :
An-Nasa'i Imam Nasa'i ya iku sawijining perawi hadist kang kawentar kanthi kitabé ya iku al-Mujtaba’
Jeneng jangkepé Imam al-Nasa’i ya iku Abu Abd al-Rahman Ahmad bin Ali bin Syuaib bin Ali bin Sinan bin Bahr al-khurasani al-Qadi
Lair ing Nasa’ taun 215 H
Dhèwèké dinisbahaké marang laladan Nasa’ (al-Nasa’i), laladan kang dadi seksi bisu lairé ahli hadis kaya dhèwèké kang kasil nyusun kitab monumèntal sajeroning kajian hadis, ya iku al-Mujtaba’ kang banjur mau kanthi jeneng Sunan al-Nasa’i
Dhèwèké duwé pawakan gagah, warna kulité abang lan seneng nganggo klambi garis-garis gawéan Yaman
Dhèwèké seneng ngibadah uga mèlu perang bareng-bareng karo Gubernur Mesir
Dhèwèké ora mung ahli lan apal Hadits, ngertèni perawi lan kalemahan kalemahan Hadits kang diriwayataké, nanging uga ahli fiqih kang wawasané jembar
Dhèwèké manut madzhab Syafi'i lan duwé kitab manasik kang ditulis dhedhasar madzhab Syafi'i Rohimahulloh
An Nasa`i praupané ganteng, resik lan seger, kaya kasorot lampu
dhèwèké iku wong kang karismatik lan anteng, penampilané apik
Kaanan mau amarga dhèwèké tansah ngimbangi awaké saka segi panganan, sandhangan, lan kasenangan, ngombé sari buah kang halal lan akèh mangan iwak pitik
Imam Nasa'i gedhé ing tlatah Nasa’
Dhèwèké apal al-Qur’an ing Madrasah kang ana ing dhesane
Dhèwèké uga éntuk ngèlmu agama saka ulama-ulama ing laladane
Nalika rumaja, dhèwèké wiwit seneng lumaku-lumaku kanggo nliti ngèlmu ing pirang-pirang nagara sajeroning donya kanggo mburu ngèlmu agama, mligi ngèlmu hadis
Durung genep 15 taun, dhèwèké wis lungan tekan Mesir, Hijaz, Iraq, Syam, Khurasan lan liya-liyané
Nglakoni perdalanan sakawit cilik kaya mangkono wis dadi ciri kas ulama-ulama hadis, kalebu Imam al-Nasa’i
Kacerdhasan intelektuale Imam al-Nasa’i uga sansaya tambah lan mateng saksuwene ing perdalanane
Kaya Imam al-Bukhari, Imam Muslim, Imam Abu Dawud, lan Imam al-Tirmidzi, Imam al-Nasa’i uga duwé guru lan murid akèh
Guru-guruné antarané: Qutaibah bin Sa’id, Ishaq bin Ibrahim, Ishaq bin Rahawaih, al-Harits bin Miskin, Ali bin Kasyram, Imam Abu Dawud (kang nggawe Sunan Abi Dawud), sarta Imam Abu Isa at-Tirmidzi (kang nggawe al-Jami’/Sunan a-Tirmidzi)
Sakwetara murid-murid ya iku; Abu al-Qasim at-Thabarani (kang nggawe kitab Mu’jam), Abu Ja’far at-Thahawi, al-Hasan bin al-Khadir as-Suyuti, Muhammad bin Muawiyah bin al-Ahmar al-Andalusi, Abu Nashr al-Dalaby, lan Abu Bakrbin Ahmad al-Sunni
Miturut katrangan saka Imam Ibn al-Atsir al-Jazairi sajeroning kitab Jami al-Ushul, kitab iki disusun saka fiqh madahab Syafi’i
Karyane Imam al-Nasa’i kang paling monumental ya iku Sunan an-Nasa’i
Sakbenere, manawa ditlusuri luwih jero, kanggo mènèhi jeneng Sunan al-Nasa’i ngliwai prosès kang dawa, saka al-Sunan al-Kubra, al-Sunan al-Sughra, al-Mujtaba, lan terakhir kanthi jeneng Sunan al-Nasa’i
Kanggo sepisanan, sadurungé dijenengi Sunan al-Nasa’i, kitab iki misuwur al-Sunan al-Kubra.
Sawisé rampung nulis kitab iki, dhèwèké banjur menehake kitab iki marang Amir Ramlah (Walikota Ramlah) kanggo tandha kinurmatan
Amir banjur takon marang al-Nasa’i, “Apa kitab iki kabèh isiné hadis shahih?” Dhèwèké njawab kanthi jujur, “Wonten ingkang shahih, hasan, lan ugi wonten ingkang persis”
Banjur Amir takon manèh, “Manawa mangkono, mula dipisahana hadis kang shahih-shahih waé”
Saka panjaluke Amir, dhèwèké banjur milihi kabèh hadis kang nan ing sajeroning kitab al-Sunan al-Kubra
Akhire dhèwèké kasil ngringkes al-Sunan al-Kubra, saéngga dadi al-Sunan al-Sughra
Imam al-Nasa’i banget tlitine sajeroning nliti hadis-hadis kyang ana ing kitab kapisan
Mula akèh komentar saka ulama manawa “kitab al-Sunan al-Sughra ing sangisoré drajat Shahih Bukhari lan Shahih Muslim
Rong kitab terakhir, mung sithik hadis dhaif ing jerone”
Amarga hadis-hadis kang ana ing al-Sunan al-Sughra ya iku hadis-hadis pilihan kang wis ditliti, mula kitab iki uga dijenengi al-Mujtaba
Al-Mujtaba padha karo al-Maukhtar (kang kepilih), amarga kitab iki isiné hadis-hadis pilihan saka kitab al-Sunan al-Kubra
Imam al-Nasa’i ya iku wong kang tliti sajeroning nliti lan milih periwayat hadis
Dhèwèké uga ngukuhaké syarat-syarat sajeroning prosès milihi hadis-hadis kang ditampa
Abu Ali al-Naisapuri naté ngendika, “Wong kang ngriwayatke hadis kanggo kita ya iku sawijining imam hadis kang wis diakoni ening para ulama, dhèwèké ya iku Abu Abd al Rahman al-Nasa’i.” Imam al-Naisapuri uga ngendika, “Syarat-syarat kang dikukuhaké al-Nasa’i sajeroning mbiji para periwayat hadis luwih ketat lan keras ketimbang syarat-syarat kang digunakaké Muslim bin al-Hajjaj.” Ulama lumrahé luwih ngunggulake ketate penilaian Imam Muslim bin al-Hajjaj
ketate penilaian Imam Muslim bin al-Hajjaj ketimbang al-Nasa’i
Komentar mayoritas ulama iki kang ndadèkaké Imam Muslim dadi nimpuna hadis nomer loro sawisé al-Bukhari
Ad-Daruquthni naté ngendika manawa dhèwèké salah sawijining Syaikh ing Mesir kang paling ahli ing babagan figh lan paling ngerti babagan Hadis lan para rawi
Al-Hakim Abu Abdullah ngendika, “Panemu-panemuné Abu Abd al-Rahman ngenani fikih kang dijupuk saka hadis kakehan kanggo dikaji, sapa kang nyonaoni kitab Sunan al-Nasa’i, dhèwèké bakal kesengsem karo kaendahan ukarane.” Amarga Imam al-Nasa’i suwi ing Mesir, sakwetara Imam as-Syafi’i uga nyebarake pandangan-pandangan fiqhe ing Mesir (sawisé pindhah saka Bagdad), mula sanajan ora tau ketemu, amarga al-Nasa’i nembé lair 11 taun sawisé sedone Imam al-Syafi’], tetep
taun sawisé sedone Imam al-Syafi’], tetep ana kemungkinan akèh pandangan fiqh Madzhab Syafi’i kang dianut saka murid-murid Imam as-Syafi’i kang ana ing Mesir
Pandangane fiqh Imam al-Syafi’i luwih kasebar ing Mesir ketimbang ing Baghdad
Mula luwih mbuka peluang Imam al-Nasa’i kanggo rerembugan karo pandangan fiqh Syafi’i, kaya kang dinuga déning Ibn al-Atsir babagan afiliasi madahab fikih al-Nasa’i
Pandangane Syafi’i ing Mesir iki banjur misuwur kanthi qaul jadid (pandangan anyar)
Setaun sadurungé sedo, dhèwèké pindhah saka Mesir tumuju Damsyik
Ad-Daruqutni lan Abdullah bin Mandah dari Hamzah al-’Uqbi al-Mishri ngendika, dhèwèké ing Makkah lan dikubur ing antarané Shafa lan Marwah
Sawetara ulama liya, kaya Imam adz-Dzahabi,Ibn Yunus, Abu Ja’far at-Thahawi (murid al-Nasa’i) lan Abu Bakar al-Naqatah ngendika manawa Imam al-Nasa’i sedo ing Ramlah, sawijining laladan ing Palestina
Miturut pendhapat terakhir iki, Imam al-Nasa’i sedo taun 303 H lan dikubur ing Baitul Maqdis, Palestina.
Muslim bin al-Hajjaj Al-Imam Abul Husain Muslim bin al-Hajjaj al-Qusyairi an-Naisaburi(Arab: ‎‎), utawa kaloka minangka Imam Muslim (821-875) dilairaké ing taun 204 Hijriyah lan séda ping wayah soré dina Ahad sasi Rajab taun 261 Hijriyah lan disarèkaké ing Naisaburi
Imam Muslim wis sinau hadits wiwit cilik kaya Imam Bukhari lan naté krungu saka guru-guru Al Bukhari lan ulama liya
Wong sing nampa Hadits saka Imam Muslim iki, kalebu tokoh-tokoh ulama sajeroning jamané
Imam Muslim uga wis nyusun sawatara karangan sing mutu lan mupangati
Sing paling mupangat ya iku kitab Shahih sing kaloka kanthi istilah Shahih Muslim
Kitab iki disusun luwih sistematis saka Shahih Bukhari
Kaloro kitab hadits shahih iki; Shahih Bukhari lan Shahih Muslim biyasa ingaran kanthi sebutan "Ash Shahihain"
Kaloro tokoh hadits iki biyasa ingaran Asy Syaikhani utawa Asy Syaikhaini, sing tegesé loro wong tuwa sing maksudé loro tokoh ulama ahli Hadits
Imam Al-Ghazali sajeroning kitab "Ihya Ulumuddin" ana istilah "akhraja hu" sing tegesé wong loro iku ngriwayataké
Imam Muslim sinanu hadits wiwit isih sajeroning yuswa timur, ya iku wiwit taun 218 H
Panjenengané tindak menyang Hijaz, Irak, Syam, Mesir lan nagara-nagara liyané
Ing Khurasan, panjenengané meguru marang Yahya bin Yahya lan Ishaq bin Rahawaih; ing Ray meguru marang Muhammad bin Mahran lan Abu `Ansan
Ing Irak panjenengané sinau hadits marang Imam Ahmad lan Abdullah bin Maslamah; ing Hijaz sinau marang Sa`id bin Mansur lan Abu Mas`Abuzar; ing Mesir meguru marang `Amr bin Sawad lan Harmalah bin Yahya, lan marang ulama ahli hadits liyané
Imam Muslim ninggal karya tulis sing ora sethithik, antarané: Rujukan
Muhammad bin Idris asy-Syafi`i Abū ʿAbdullāh Muhammad bin Idrīs al-Shafiʿī utawa Muhammad bin Idris asy-Syafi`i (Arab: ‎‎) kang asring ingaran Imam Syafi'i (Gaza, Palèstina, 150 H / 767 - Fusthat, Mesir 204H / 819M) iku sawijining mufti agung Islam Sunni lan mandhégani madahab Syafi'i
Imam Syafi'i isih kalebu kerabat Muhammad, lan kalebu ing Bani Muththalib, ya iku keturunan al-Muththalib, sadulur saka Hasyim, kang dadi simbahé Muhammad
Nalika umur 20 taun, Imam Syafi'i tindak menyang Madinah meguru karo Imam Malik
Sawisé rong (2) taun, Syafi'i banjur tindak menyang Irak, sinau karo murid-muridé Imam Hanafi
Imam Syafi`i nduwé prinsip dhasar loro kanggo Madahab Sapingi
Sing pisanan ingaran Qaulun Qadim, sijiné Qaulun Jadid
Abdullah bin Umar Abdullah bin Umar bin Khattab (Arab: ‎‎) utawa kerep sinebut Abdullah bin Umar utawa Ibnu Umar (lair 612 - séda 693/696 utawa 72/73 H) yaiku siji sahabat Nabi lan minangka periwayat hadits kang misuwur.Dhèwèké yaiku putrane Umar bin Khattab, salah siji sahabat utama Muhammad lan Khulafaur Rasyidin kaping pindho
Ibnu Umar lumebu Islam bebarengan karo bapaké nalika isih cilik, lan mèlu ijrah ing Madinah
Nalika umur 13 taun, dhèwèké kepéngin mèlu bapaké sajeroning Perang Badar, nanging Rasulullah nampik
Perang pisanan kang diélonine yaiku Perang Khandaq
Dhèwèké mèlu perang bareng Ja'far bin Abu Thalib sajeroning Perang Mu'tah, lan uga mèlu sajeroning pambebasan kutha Makkah ("Fathu Makkah")
Sawisé Muhammad séda, dhèwèké mèlu Perang Yarmuk lan ing penaklukan Mesir sarta laladan liyané ing Afrika
Khalifah Utsman bin Affan tau nawani Ibnu Umar supaya njabat dadi hakim, nanging dhèwèké ora gelem
Seawise Utsman séda, sapérangan kaum muslimin tau ngupaya mbai'at dadi khalifah, nanging dhèwèké uga ora gelem
Dhèwèké ora ikut campur sajeroning pertentangan antarané Ali bin Abi Thalib lan Muawiyah bin Abu Sufyan
Dhèwèké cenderung ngadohi dunya pulitik, sanajan wis tau katut ing konflik karo Abdullah bin Zubair kang nalika iku wis tau dadi pangwasa Makkah
Ibnu Umar yaiku siji wong kang ngriwayatake hadist paling akèh kaping pindho sawisé Abu Hurairah, yaiku 2.630 hadits, amarga dhèwèké tansah malu Rasulullah ing ngendi waé
Malah Aisyah garwane Rasulullah tau ngunggung lan ngendika:"Ora ana siji wong kang mèlu tilas jangkahe Rasulullah ing panggonan-panggonan mandege, kaya ta kang wis ditindakake Ibnu Umar"
Dhèwèké ngati-ati banget nalika ngriwayatake hadist Nabi
Samono uga sajeroning ngetokaké fatwa, dhèwèké tansah nindakaké tradisi lan sunat Rasulullah, mula dhèwèké ora gelem ijtihad
Lumrahé dhèwèké mènèhi fatwa ing mangsa kaji, utawa ing kalodhngan liyané
Ing antarané Tabi'in, kang paling akèh ngriwayatake dhèwèké yaiku Salim lan hamba sahayane, Nafi'
Kasalèhan Ibnu Umar kerep olèh gunggungan saka kalangan sahabat Nabi lan kaum muslimin liyané
Jabir bin Abdullah ngendika: " Ora ana ing antarané awak dhéwé kang disenengi dunya lan dunya seneng marang dhèwèké, kajaba Umar lan putrane Abdullah." Abu Salamah bin Abdurrahman ngendika: "Ibnu Umar séda lan kautamane padha karo Umar
Umar urip ing mangsa akèh wong kang sebanding karo dhèwèké, déné Ibnu Umar urip ing mangsa kang ora ana siji wong kang madhani dhèwèké"
Ibnu Umar yaiku siji pedagang sukses kan sigih, naging uga seneng wèwèh
Dhèwèké urip nganti 60 taun sawisé wafate Rasulullah
Dhèwèké kelangan pandelengane ing mangsa tuane
Dhèwèké séda nalika umur punjul 80 taun, lan minangka salah siji sahabat kang paling pungkasan kang séda ing kutha Makkah.
Soto Betawi Soto Betawi yaiku soto khas Betawi kang duduhé digawé saka campuran santen lan susu
Isiné soto Betawi yaiku daging lan jeroan
Istilah soto betawi, ana wiwit taun 1977-1978
Wong kang pisanan nganggo jeneng soto Betawi yaiku bakul soto ing laladan THR Lokasari (biyèn diarani Prinsen Park).
Love and Responsibility Love and Responsibility iku sawijining buku sing ditulis déning Karol Wojtyła sadurungé dadi Paus Yohanes Paulus II lan awalé diterbitaké sajeroning basa Polen nalika taun 1960 lan sajeroning Basa Inggris nalika taun 1981
Isiné pangalamané nalika ngajar para enom ing Univèrsitas Lublin, minangka profèsor
Sri rejeki Sri Rejeki utawa kang duwé jeneng latin "Aglaonema" ya iku salah sijiné tuwuhan hias kang moncer saka suku talas-talasan utawa Araceae
Genus Aglaonema memiliki sakiwa-tengené 30 spésies
Panggonan asli tuwuhan iki ya iku ing ngisor alas tropis, thukul apik ing laladan kang ora akèh kena srengéngé lan lembab
tuwuhan iki duwé oyot serabut sarta pang kang ora ana kambiume
Godhongé nyirip sarta duwé pembuluh angkut kaya "xilem" lan "floem" kang kasusun acak
Saiki warna-warna Aglaonema hibrida kang wis dikembangake mawi tuwuhan kang warna-warna warna, wujud lan ukuran godhonge saéngga wis béda adoh saka spésies asline.
Bestru ("") yaiku sijining pala gumantung kang wis arang ditandur déning wong tani
Biasane tuwuhan iki mung ditandur kanggo selingan, ana ing tegalan utawa pomahan
Bestru isih sadulur sedhak tuwuhan oyong ("Luffa acutangula"), bedane bestru ora duwé lingir ing wohe
Ing Indonesia, bestru duwe jeneng kaya "blustru" (Melayu), "hurung jawa", "ketolang", lan "timput" (Palembang)
Ing Jawa, dikenal kaya ta istilah kasebut "lopang", "oyong" (Sunda), "bestru", "blestru", lan "blustru"
Ing Maluku, dikenal kanthi jeneng: "dodahala" (Halmahera), "petola cina" lan "petola panjang".
Éurasia Éurasia yaiku superbawana gabungan saka 2 bawana yaiku Éropa lan Asia
Éurasia kadhang dianggep siji bawana alternatif
Istilah "Éurasia" kadhang-kadhang uga minangka ngrujuk marang nagara-nagara eks-Uni Soviet kang lagi merdeka ing Asia Tengah lan ing Kaukasus
Sajeroning ngèlmu bumi, kang duwé dhéfinisi luwih trep ngenani siji bawana, lumrahé nganggep Éurasia minangka siji bawana
Éurasia bisa didefinisekake kanthi géografis kanthi ngurangi Afrika saka kumpulan dharatan gedhé kang jenenge Afrika-Éurasia
Garis pamisah antarané Éropa lan Asia lumrahé ana ing sadawaning Pegunungan Ural
Pérangan-pérangan wewengkon Éurasia: Panggunan liya
Éurasia uga minangka ngrujuk marang wong-wong kang duwé getih campuran karo siji wong tuwa kang minangka wong kulit putih lan wong liyané kang minangka wong saka Asia Wétan.
Kartografi Kartografi ya iku studi lan praktik gawé peta utawa globe
Peta kanthi tradhisional wis digawé kanthi nggunakaké pena lan kertas, nanging muncule lan panyebarane komputer wis ngrevolusionerake kartografi
Banyal peta komersial kang duwé mutu apik saiki digawé kanthi perangkat lunak pangawéyan peta kang minangka salah siji ing antarané telu jinis utama; CAD (désain berbatuan komputer), GIS (Sistem Informasi Géografi), lan perangkat lunak ilustrasi peta kang mirunggan.
Teki Teki utawa "Cyperus rotundus" kalebu ama pertanian kang biyasa tinemu ing tegalan, galengan sawah lan uga laladan garingan liya
Nalikane wong nyebut "teki", racaké kang dimaksud ya iku jinis iki, sanajan akèh jinis seduluré "Cyperus" liya kang saemper, kaya ta tiké (" Cyperus edulis")
Sanajan karan suket utawa "(Poaceae)", nanging madeg golongan dhéwé ya iku teki-tekian ("Cyperaceae")
Teki bisa urip ing samubarang panggon, dadi ama lan angèl dibesem
Teki nduwéi umbi ana sajeroning lemah, lan golor sajeroning lemah nganti 30 cm sahengga ora mempan pacul
TEki bisa tuwuh apik nalika cukup banyu, nanging tahan manawa kakehan banyu utawa kurang banyu.
Empal gepuk Empal gepuk yaiku panganan khas Sunda kang digawé saka daging sapi kang diiris tipis
Panganan iki diarani empal gepuk amarga nalika nggawé, dagingé digepuk nganti gèpèng
Empal gepuk padatan dinggo lawuh karo sega, sega timbel, sega uduk, lan sapanunggalé
Bedha saka empal genthong kang diguhake nganggo duduh, empal gepuk disuguhake tanpa duduh utawa garingan
Daging kang padatan dinggo nggawé empal gepuk yaiku pupu sapi
Daging iku digodhog banjur digepuk-gepuk nganti amba wujudé
Daging iku dimasak bareng karo santen, bumbu sarta godhong salam lan banyu asem Jawa
Sawisé dimasak nganti asat lan garing, daging banjur digorèng.
Lempeni Lempeni, rempeni utawa "Ardisia elliptica" kalebu tuwuhan kang tansah ijo
Tuwuhan ikiumebar ing India, Sri Lanka, Indocina, Malaysia, Indonesia lan Papua Nugini
Tuwuhan iki bisa duwé dhuwur nganti 5 mèter, urip ana lemah kang teles lan ayom, duwé woh ndhompol warna ijo semu klawu nalika mentah lan abang-ungu tuwa nalika wis tuwa
Tuwuhan iki wiwit awoh nalika umur 2-4 taun
Woh lempeni kang isih mentah biyasa digunakaké dadi mimis bedhil-bedhilan kanggone bocah karang padésan
Godhonge bisa kanggo jamu tamba lara kanker.
Kenthang kleci Kenthang ireng utawa kenthang kleci ("Solenostemon rotundifolius" (Poir.) J
parviflorus" Benth.; suku Lamiaceae) tuwuhan kang potensial kanggo sumber pangan (karbohidrat) alternatip lan uga kanggo obat
Umbiné ukuran sak jempol warna soklat utawa ireng
Lumrahé diolah kanthi dijangan santen
Umbi ngandhut nganti 20% karbohidrat (mligi pati) lan sakiwa-tengené 2% protéin
Tuwuhan iki asalé saka Afrika Kulon, tahan serangan lelara amarga jamur, nanging ora tahan serangan nematoda.
Musa Musa (basa Arab: , "Mūsā"; basa Ge'ez: ሙሴ "Musse") (lair ~1527 SM, séda ~1408 SM) ya iku nabi kang nyampekake "Hukum Torèt" lan nulisaké ing "Pentateveh"/"Pentateukh" (Lima Kitab Torèt) ana ing Alkitab Ibrani utawi Prajanjèn Lawas ing Alkitab Kristen
Musa uga kalebu saka 25 nabi kang wajib diimani dening umat Muslim
Akeh ayat-ayat Al-Qur'an lan hadist kang nyritakaké sejarahé Musa
Musa iku putrané Amram bin Kehat saka suku Lewi, anak Yakub bin Ishak
Panjenengané diangkat dadi nabi kira-kira taun 1450 SM
Panjenengané diutus Bani Israil (Israèl) metu saka Mesir
Asmané ingaran akèhé 873 ing 803 ayat ing 31 buku ing Alkitab Pertalan Anyar lan ana ping 136 ing Kuran
Musa patutan 2 cacahé (Gersom lan Eliezer) lan séda ing Tanah Tih (Gunung Nebo)
Miturut Al-Qur'an, Musa lair nalika Pirngon nguwasani Mesir lan tumindak zalim (wengis) lan sewenang-wenang lan nggawe para kawulane dadi pecah
Pirngon nindhes kawulané lan mbelèh bocah lanang kang mentas lair, dene bocah wadon dinengke waé
Iki kabèh amarga dhèwèké percaya marang petungan ramal yen sawijining wektu bakal ana wong lanang kang nglengserake dhèwèké
Nalika Musa lair, Gusti Allah menehi ilham supaya diklentirake menyang Bengawan Nil
Jebul bayi iku dijukuk dening para embane Pirngon lan digawa menyang kraton
Pungkasane, dhèwèké didadekake putra angkat dening garwane Pirngon
Musa banjur dadi putra angkat ing kratone Pirngon
Sawise diwasa Musa eling menawa dhèwèké kalebu bagean saka bangsa Bani Israil
Musa kepengin supaya ngluwarake Bani Israil saka batur tukone Pirngon ing Mesir
Sawise Gusti Allah menehi ilham lan wahyu marang Musa ing Lembah Tuwa, mula dhèwèké kanthi mantep lunga menyang keraton Mesir kanggo dakwahi Pirngon.
Bapak pucung Bapak pucung ("Dysdercus cingulatus") ya iku salah sawijining kéwan jinis gegremet kang akèh tinemu ing karang padésan
Kéwan iki biasa tinemu ana ing wit randhu amarga kéwan iki pancèn dadi ama mirunggan kapuk randhu amarga mangani woh randhu
Ing sawenèh papan, uga diarani "bokbokcung/bakbakcung"
Tembang macapat pocung asring diwiwiti kanthi tembung "bapak pucung...".
Sespan Sespan (saka basa Walanda : "Zijspan") ya iku piranti tambahan kang duwé rodha siji lan dipasang ana sisih kiwa kendharaan kanggo mboncengake penumpang
Kendaraan kang bisa dipasangi sespan kaya ta pit montor, pit, sekuter lan vespa.
Mliwis Mliwis iku arane jeneng manuk kang urip ing panggon banyu
Mliwis duwé sirah sing wernane kuning pucet, semono uga gulu lan pérangan awak ngisoré
mliwis iku jinis kéwan sing senengane nglumpuk
Mliwis urip ana ing banyu kang tawar sing lumrahé akèh wit-witane
Manawa gawé susuh, lumrahé mliwis gunakake susuh tilas manuk liyané
Yèn ngendhog, mliwis bisa ngetokaké nganti 6-12 endhog
Mliwis utawa "Lesser Wishtling Duck" iki bisa uga dijipuk dagingé
Miturut data taun (2006), cacahé mliwis ing Danau Mahakam Kalimantan Wétan (2004) kurang luwih 120.000-165.000 mliwis 95%-é utawa 114.000 – 156.000 dipasaraké ing Banjarmasin
Saka asil peneliten Fakultas Kehutanan Universitas Mulawarman, Balai KOnservasi Sumber Daya Alam (BKSDA) Kalimantan Wétan lan Universitas Amsterdam Walanda mènèhi dudutan manawa 2 taun kapungkur wis nyekel 28.629 mliwis kembang ing Danau Mahakam Kalimantan Timur
Kéwan iki durung akèh tinemu mupangaté
Ing Indonésia ana 15 warna Mliwis, loro ing antarané wis bisa dibudidaya ya iku, "Dendrocygna javanica" (mliwis watu) lan "Dendrocygna arculata" (mliwis kembang)
mliwis kalebu kéwan sing dilindhungi, saéngga dijaga kanthi apik, nanging ing Indonésia, kéwan iki durung kalebu kéwan alasan sing dilindhungi.
Buyuten Buyuten utawa "lelara Parkinson" yaiku lelara degeneratif syaraf kang tinemu nalika taun 1817 ("An Essay on the Shaking Palsy") déning Dr
James Parkinson kanthi tetenger yaiku nruthuk ("tremor") nalikane nganggur, angèl nalika arep obah lan otote kaku
Watara 1 saka 250 wong umur luwih 40 taun lan 1 saka 100 wong 65 taun nandang lara buyuten iki
Diarani lelara buyuten amarga racaké wong kang wis tuwa lan pantes duwé buyut kang nandang lelara iki, sanajan uga ana uga wong enom kang wis buyuten, kaya déné petinju Muhammad Ali kang wis buyuten nalika umur 38 taun.
Petha Péta yaiku gambaran lumahing bumi ing babagan dhatar kanthi skala tartemtu lumantar siji sistem proyèksi
Péta bisa disuguhaké sajeroning pirang-pirang cara kang béda, wiwit saka péta konvènsional kang kacithak nganti péta digital kang tampil ing layar komputer
Istilah péta asalé saka basa Yunani "mappa" kang ateges taplak utawa kain panutup méja
Nanging kanthi umum pangerten peta yaiku lembaran sekabèhing utawa sapérangan lumahing bumi ing babagan dhatar kang dicilikaké kanthi nggunakaké skala tartemtu
Sawijining peta yaiku represèntasi 2 dhimènsi saka siji ruwang 3 dhimènsi
Èlmu kang nyinanoni panggawéyan peta diarani kartografi
Akèh péta duwé skala, kang nemtokake sepira gedhéné objèk ing péta sajeroning kaanan kang sabeneré
Kumpulan saka sapérangan péta diarani atlas
Péta yaiku piranti bantu sajeroning mènèhi siji informasi karuwangan
Adhedhasar fungsi mau mula siji péta prayogané dipepaki karo manéka warna komponèn/unsur kalengkapan kang duwé ancas kanggo nggampangaké pangguna sajeroning maca/nggunakaké péta
Sapérangan komponén kalengkapan péta kang kanthi umum akèh tinemu ing péta yaiku: Nuduhake isi lan tipe péta